Ukraina va Kanada yangi erkin savdo hududi yaratish haqida kelishib oldi. Bu haqda Kanada bosh vaziri Stiven Xarper Ukraina bosh vaziri Arseniy Yatsenyuk bilan muzokaralar natijalariga ko‘ra ma’lum qildi, deb xabar bermoqda Reuters axborot agentligi. Xarper Ukraina va Kanada o‘rtasidagi savdo hajmi uncha katta bo‘lmay, yiligi 272 mln dollarni tashkil qilayotganini tan oldi. Kanada bosh vaziri bu kelishuvning imzolanishi muhim ramziy ma’noga ega eakanligini ta’kidlab o‘tdi. Avvalroq Kanada Ukrainaga demokratiyani qo‘llab-quvvatlash sifatida 12,1 mln dollar yordam puli ajratishi ma’lum qilingandi.